open-index/open-wikipedia-markdown huggingface dataset:
ג'ון ון

**ג'ון ון** (באנגלית: **John Venn**; 4 באוגוסט 1834 – 4 באפריל 1923) היה מתמטיקאי, פילוסוף ולוגיקן בריטי, כומר אנגליקני.

ון עסק בתחומי הלוגיקה וההסתברות, אך התפרסם בעיקר בזכות דיאגרמות ון לתיאור קבוצות ופעולות ביניהן.

## קורות חייו ועבודתו
ג'ון ון נולד בשנת 1834 בהאל, יורקשייר. אמו, מרתה סייקס, הגיעה מסוונלאנד, ומתה בזמן שג'ון היה בן שלוש בלבד. אביו היה הכומר הנרי ון ובעת לידתו של ג'ון, היה הרקטור של קהילת דרייפול וכן חבר סגל של קווינס קולג', קיימברידג'.

חינוכו של ון היה נוקשה, תוך ציפייה שילך בעקבות המסורת המשפחתית לתפקידי כמורה. אחרי בית הספר הייגייט, החל לימודיו בקולג' גונוויל וקאיוס (Gonville and Caius) בקיימברידג', בשנת 1853. הוא סיים את לימודיו בשנת 1857 וזמן קצר לאחר מכן נבחר לסגל המכללה. הוא הוסמך כדיאקון בקתדרלת איליי בשנת 1858 והפך לכומר בשנת 1859. בשנת 1862 הוא חזר לקיימברידג' כמרצה במדעי המוסר.

לון היה גם כישרון נדיר בבניית מכונות. הוא השתמש בכישוריו כדי לבנות מכונה לזריקת כדורי קריקט. המכונה הייתה כל כך טובה שכאשר נבחרת הקריקט האוסטרלית ביקרה בקיימברידג' בשנת 1909, המכונה פסלה את אחד מכוכביה ארבע פעמים.

תחום העניין העיקרי של ון היה לוגיקה והוא פרסם שלושה מאמרים בנושא. ב-1866 פרסם את *הלוגיקה של הסיכוי* (The Logic of Chance) שהציג את תאוריית התדירות של הסתברות, ב-1881 פרסם את *לוגיקה סימבולית* (Symbolic Logic) אשר הציגה את דיאגרמות ון, וב-1889 את *העקרונות של היגיון אמפירי* (The Principles of Empirical Logic).

בשנת 1883, ון נבחר לחברה המלכותית. בשנת 1897, הוא כתב את ספר היסטוריה של המכללה בה למד, שנקרא "ההיסטוריה הביוגרפית של גונוויל וקאיוס, 1849–1897". הוא החל לאסוף רשימות ביוגרפיות של בוגרי אוניברסיטת קיימברידג', עבודה שנמשכה על ידי בנו, ג'ון ארצ'יבלד ון (1883–1958) ופורסם כ-Alumni Cantabrigienses ב-10 כרכים 1922–1953.

בשנת 1867 התחתן ון עם סוזנה קרנגי אדמונסטון, בתו של הכומר צ'ארלס אדמונסטון. היה להם ילד אחד, ג'ון ארצ'יבלד ון, שבשנת 1932 היה לנשיא של מכללת קווינס, קיימברידג'.

ג'ון ון מת בשנת 1923 באוניברסיטת קיימברידג', ונקבר בסמוך בעיירה טרמפינגטון.

## הנצחה
* באוניברסיטת האל הוקם בניין על שמו ב-1928
* בקולג' גונויל וקאיוס הותקן חלון ויטראז' בחדר האוכל המציין את עבודתו
* שרבוט גוגל ב-4 באוגוסט 2014 הוקדש לו לרגל 180 שנה מיום לידתו

## מעבודותיו

* 
* 
* 
* *The Logic of Chance: An Essay on the Foundations and Province of the Theory of Probability*
** First Edition (1866): Google Book Search
** Second Edition (1876): Google Book Search or Internet Archive or University of Göttingen
** Third Edition (1888): Google Book Search or Internet Archive
* 
*  (1904) – by John Caius, edited by John Venn



## קישורים חיצוניים

* , 4 באוגוסט 2014
* 
* 

## הערות שוליים

קטגוריה:מתמטיקאים בריטים
קטגוריה:לוגיקנים בריטים
קטגוריה:עמיתי החברה המלכותית
קטגוריה:סגל אוניברסיטת קיימברידג'
קטגוריה:כמרים בריטים
קטגוריה:בריטים שנולדו ב-1834
קטגוריה:בריטים שנפטרו ב-1923
הטוב הרע והנערה

**הטוב הרע והנערה** היא להקה ישראלית שפעלה בין השנים 1972–1973 ומנתה את ג'וזי כץ, בני אמדורסקי וישראל גוריון. שני האחרונים עבדו באותה תקופה כצמד "הדודאים".

השלישייה קמה בשנת 1972 כאשר ג'וזי כץ חברה לדודאים והשלושה הופיעו בפסטיבל הזמר והפזמון 1972 עם השיר "טוב לי לשיר", שהלחין שמוליק קראוס בזמן שישב בכלא, העיבוד המוזיקלי של אלכס וייס, את המילים כתב אהוד מנור בהתבסס על הלחן. השלישייה זכתה להצלחה גדולה בפסטיבל וגרפה את המקום הראשון.

השלושה לא התכוונו לצאת במופע של שירים חדשים, אך לאחר החשיפה הגדולה הפיק בני אמדורסקי עבור השלישייה מופע קברט הנושא את שם הלהקה. המופע כלל 15 שירים, ומטרתו הייתה לשחזר בעברית שירים מתוך סרטי קולנוע ומחזות זמר. מלבד עשרת השירים המתורגמים, המופע כלל עוד חמישה שירים מקוריים שכתב אהוד מנור והלחין שמוליק קראוס.
את המופע הפיק בני אמדורסקי, ביים אותו צדי צרפתי, עיבד אלכס וייס ואת כל השירים כתב או תרגם אהוד מנור.
המופע המצולם גם שודר בטלוויזיה והשירים יצאו בתקליט ויניל, שלאחר מכן הוסב לתקליטור, ובשנת 2002 נערך מחדש במסגרת פרויקט "נוסטלגיה עברית".

**השירים על פי סדר הופעתם בתקליטור:**
* שירים 16–18 הם בונוסים בגרסת התקליטור של סדרת נוסטלגיה עברית.
#ימים של קולנוע - שיר מקורי (לחן: שמוליק קראוס)
#בייבי פייס - Baby Face (לחן: בני דייוויס והארי אקסט)
#אלה שמות - שיר מקורי (לחן: שמוליק קראוס)
#בייבי קר בחוץ - Baby, it's Cold Outside (לחן: פרנק לסר, בביצוע ג'וזי כץ וישראל גוריון)
#טיקו טק - Tico Tico (לחן: אברה אוליברה דרייק, בביצוע בני אמדורסקי)
#איי איי איי - I yi yi yi (לחן: דה סילבה, מאייר, בביצוע ג'וזי כץ)
#שמור לך חלום קטן - Dream a Little Dream of Me (לחן: שוואנט, קהן, אנדריי)
#הבלדה על ליטל מי - שיר מקורי (לחן: שמוליק קראוס)
#צמד חמד - Sisters (לחן: אירווינג ברלין, בביצוע בני אמדורסקי וישראל גוריון)
#הדבר הזה - שיר מקורי (לחן: שמוליק קראוס)
#בבית שלך ושלי - For me and My Gal (לחן: מאייר, לסלי, גאטס, בביצוע בני אמדורסקי וג'וזי כץ)
#סוזי - If You Knew Suzie (לחן: דה סילבה, מאייר, בביצוע ישראל גוריון)
#לולו שוב בעיר - Lulu's Back in Town (לחן: ווארן, דיובין, בביצוע בני אמדורסקי וישראל גוריון)
#ביחד - Together Wherever We Go (לחן: סטיין, סונדהיים)
#טוב לי לשיר - שיר מקורי (לחן: שמוליק קראוס)
#שוב (מילים: דפנה עבר הדני, לחן: שמוליק קראוס, בביצוע ג'וזי כץ ושמוליק קראוס)
#זה לא אותו הבית (מילים: פדריקו גארסיה לורקה, לחן: מיקיס תאודוראקיס, בביצוע בני אמדורסקי וישראל גוריון)
#הניסית זאת (מילים: אבי קורן, לחן: ננסי סינטרה, לי הייזלווד, בביצוע בני אמדורסקי וג'וזי כץ)

## קישורים חיצוניים

* 

## הערות שוליים

קטגוריה:שלישיות מוזיקליות ישראליות
קטגוריה:זוכי פסטיבל הזמר והפזמון
קטגוריה:להקות שהוקמו בשנת 1972
קטגוריה:להקות שהתפרקו בשנת 1973
Airborne Ranger

**Airborne Ranger** (ידוע גם בתור **משימה בעורף האויב** או **הצנחן**) הוא משחק מחשב אשר הופץ על ידי MicroProse בשנת 1987, ובו צריך המשחק להוליך לוחם בודד במשימות בהן יצטרך לחדור מעבר לקווי האויב ולבצע מגוון משימות, תוך לחימה בחיילי אויב בשטח פתוח ובבניינים ולעבור דרך שדות מוקשים, תעלות, בריכות ואגמים קפואים.

לפני כל משימה מקבל השחקן תדרוך, שלאחריו הוא מקבל ציוד לחימה בסיסי - רובה סער, מחסניות, רימוני יד, טילי לאו, פצצות זמן וערכות עזרה ראשונה. עם ציוד זה יוצנח החייל לשטח האויב. אולם, כל משימה דורשת אמצעים מעט שונים, ולכן באפשרות השחקן לבחור אספקה נוספת של אותו הציוד שיוצנחו לשטח בנקודות שונות בשלושה תיקי צ'ימידן. לאחר שבחר את תוכן התיקים מפזר אותם השחקן בשטח האויב ולאחר מכן צונח בעצמו. לאחר שצנח, צריך השחקן לאסוף את האספקה תוך תנועה אל יעד המשימה, אשר נמצא בקצה השני של השטח. לכל משימה יעד שונה ובניהם: חטיפת קצין אויב, פיצוץ תשתיות, עמדות מכ"ם וטילי נ"מ, השבתת מטוסי קרב טרם המראתם, שחרור שבויים ועוד. כל אלה חייבים להתבצע לפני הזמן בו מגיע הכוח האווירי לאסוף את הלוחם.

ב-29 באוגוסט 2025 נודע שחברת MicroProse מתכננת להוציא רימייק למשחק המקורי, שנקרא "Airborne Ranger: FightOut", ואשר מושפע מבחינה גרפית מסדרת Tom Clancy's Ghost Recon. עד כה שוחרר קדימון המשחק בפלטפורמת סטים.

## קישורים חיצוניים
* Airborne Ranger - הצנחן, באתר מסע אל העבר
* 

## הערות שוליים

קטגוריה:משחקי מחשב
קטגוריה:משחקי וידאו משנת 1987
קטגוריה:משחקי קומודור 64
קטגוריה:משחקי DOS
קטגוריה:משחקי פעולה ממוחשבים
כנפי הזעם

**כנפי הזעם** הוא משחק פעולה ממוחשב, בו על השחקן להטיס מטוס גראמן F6F הלקט של טייסת אמריקנית, המוצבת על נושאת מטוסים אמריקנית (CV-18). המשחק מתרחש באוקיינוס השקט בעת מלחמת העולם השנייה.

מטרת המשחק היא פשוטה - לפגוע באויב ככל האפשר, על ידי הטבעת ספינותיו, הריגת חייליו וכו', ולחזור לנושאת המטוסים בשלום וכך לעלות בסולם הדרגות.

## מהלך המשחק
המטרה בכל שלב היא לחסל את כלל כוחות האויב בו, אלה מבוצרים בבתים ובעמדות ירי על איים ועל ספינות קרב מסוגים שונים. בנוסף, מחלק מהאוניות והאיים ממריאים מטוסים, אשר גם אותם יש להפיל. בשלב הראשון ישנו אי אויב אחד, ובשלבים שלאחר מכן מספר האיים עולה ונוספות וספינות.

כל משימה מתחילה על סיפון נושאת המטוסים, כאשר על השחקן לבחור בסוג הנשק לגיחה: 30 פצצות, 15 רקטות או טורפדו אחד, כאשר לפצצות יש את יתרון הכמות, הרקטות מיועדות להשמדת עמדות ירי באיים ועל גבי הספינות והטורפדו להטבעת ספינות. בנוסף חמוש המטוס במקלע בעל תחמושת בלתי מוגבלת המיועדת להפלת מטוסי אויב וכנגד חיילים וטורפדו.

מובן שהשחקן זקוק לכל סוגי התחמושת, ולכן עליו לחזור לנושאת המטוסים כדי להחליף את סוג הנשק או כדי להתחמש מחדש. בנוסף על השחקן להיות עירני להתקפות של מטוסי טורפדו יפניים כנגד ספינתו ולמונען.

כאשר כל המטרות הושמדו, על השחקן להשיב את המטוס לבטן נושאת המטוסים - כך הוא עובר לשלב הבא. לאחר סיום של קבוצת שלבים, עולה השחקן בדרגה. הדרגה הגבוהה ביותר היא דרגת Captain, וכאשר מגיע השחקן אליה, ממשיך המשחק למעשה ברמת קושי קבועה עד שהשחקן נפסל (מאבד את כל המטוסים שלרשותו).

## התפשטות המשחק
הגרסה הראשונה של המשחק, שהתאימה למחשבי אפל תוכננה על ידי סטיב וולדו ויצאה לאור ב-1987 על ידי חברת המשחקים "ברודרבנד". בשנת 1990 המשחק הוסב למחשבי Amstrad CPC, קומודור 64, אמיגה ול-IBM. בשנת 1999 הוא הוסב למשחק גיים בוי.

קטגוריה:משחקי מחשב
קטגוריה:משחקי קומודור 64
קטגוריה:משחקי גיים בוי
קטגוריה:משחקי וידאו משנת 1987
קטגוריה:משחקי Shoot 'em up
אריאדנה

[ממוזער|250px|ציור של [סבסטיאנו ריצ'י המתאר את אריאדנה ודיוניסוס (בכחוס)]]
[ממוזער|250px|פרסקו מ[פומפיי של דיוניסוס ופמליתו מוצאים את אריאדנה ישנה על ברכי היפנוס]]
[ממוזער|300px|נישואי אריאדנה ובכחוס ב[פסיפס בבית דיוניסוס בציפורי]]
[ממוזער|300px|דיוניסוס ואריאדנה במרכבה רתומה ל[קנטאורים על גבי סרקופג בגליפטוטק]]
**אריאדנה** (ביוונית: **Ἀριάδνη**) היא דמות מהמיתולוגיה היוונית.

## במיתולוגיה
אריאדנה, בתו של מינוס, מלך כרתים, התאהבה בתסאוס והציעה לו תחבולה איך למצוא את הדרך החוצה מהלבירינת ובתמורה ביקשה שייקח אותה איתו לאתונה. תסאוס הסכים ואריאדנה נתנה לו פקעת חוטים, כדי שיקשור את הקצה לדלת המבוך ישחרר חוט מתוך הפקעת במהלך כניסתו לתוך המבוך. לאחר הריגת המינוטאורוס גלגל תסאוס את החוט בחזרה וכך מצא את דרכו אל פתח המבוך.

תסאוס הפליג מכרתים יחד עם אריאדנה והנערים ששוחררו. הם עצרו באי נקסוס ומשם יצא תסאוס עם הנערים, כשהוא משאיר באי את אריאדנה. אריאדנה הייתה מיואשת כשגילתה שתסאוס עזב בלעדיה ורצתה למות, אך דיוניסוס (במיתולוגיה הרומית שמו בכחוס) הגיע ונשא אותה לאישה. לזוג נולדו שני ילדים, אואנופיון, שהיה למלך כיוס, ואחותו, מרופה.

על פי חלק מן האגדות אריאדנה נהרגה על ידי פרסאוס, אך לפי אגדות אחרות אריאדנה תלתה את עצמה.

שיטתה של אריאדנה הפכה לביטוי בשם **חוט אריאדנה** שמשמעותו היא שלכל בעיה, גם אם היא נראית קשה, יש פתרון פשוט.

## יצירות ופרויקטים על שם אריאדנה
* קלאודיו מונטוורדי: אופרה "אריאדנה" (רובה אבד. שרד ממנה רק חלק הנקרא "קינת אריאנה" לקול ולקונטינואו. יצירה זו עובדה גם על ידי מונטוורדי כמדריגל בחמישה קולות וכמוטט)
* מדריגלים מאת Severo Bonini, Francesco Antonio Costa, Antonio il Verso
* Ariadne's Lament מאת הנרי לוס לקול ולקונטינואו
* מרן מארה: אופרה "אריאן ובכחוס".
* יוהאן קספר פרדיננד פישר: 20 פרלודים ופוגות קצרים וחמישה ריצ'רקארי לעוגב: "אריאדנה מוזיקה"
* בנדטו מרצ'לו: קנטטה "אריאדנה"
* פייטרו בנדטו בלינצני: דואט לשני קולות אלט ובסו קונטינואו "בכחוס ואריאדנה" מתוך דואטים קמריים, אופוס 5
* פייטרו לוקטלי: קונצ'רטו לכינור ולתזמורת מיתרים "קינת אריאדנה"
* ניקולה פורפורה אופרה "אריאדנה בנקסוס"
* גאורג פרידריך הנדל: אופרה "אריאנה בכרתים" HWV 32
* היידן: קנטטה (לקול ולפסנתר) "אריאדנה בנקסוס"
* גאורג בנדה: מלודרמה "אריאדנה בנקסוס"
* ריכרד שטראוס: אופרה "אריאדנה בנקסוס"
* דריוס מיו: אופרה: "אריאן הנטושה"
* אלבר רוסל: בלט "בכחוס ואריאדנה"
* אסף אבידן: "The Labyrinth song"

פרויקט משגרי הלוויינים האירופאי "אריאן" נקרא על שמה של אריאדנה (על פי צורת ההגייה הצרפתית של השם).

האסטרואיד 43 אריאדנה  שהתגלה ב-1857 על ידי רוברט פוגסון  נקרא על שמה.

## קישורים חיצוניים

קטגוריה:דמויות מהמיתולוגיה היוונית
קטגוריה:דמויות מהמיתולוגיה שעל שמן כוכב לכת מינורי
פרס שותא רוסתוולי

**הפרס הממלכתי על שם [[שותא רוסתוולי]]** (בגאורגית: **შოთა რუსთაველის სახელმწიფო პრემია**; בתעתיק עברי: **שוֹתא רוּסתַווֶליס סַחֶמציפּוֹ פּרֶמיה**) הוא הפרס הממלכתי הגבוה ביותר בגאורגיה, בתחום הספרות, השירה והאמנות (פרס המקביל לפרס ביאליק הישראלי).

הפרס נוסד בשנת 1965, והראשונים שזכו בו היו הסופר קונסטנטינה גמסחורדיה על הטטרלוגיה "דוד הבנאי", המשורר איראקלי אבשידזה על מחזור שיריו "פלשתינה-פלשתינה", שנכתב בעקבות ביקורו בארץ בשנים 1961-1962, והצייר לדו גודיאשווילי.

זוכים נוספים:
* אלגוג'ה אמשוקלי - פסל. בשנת 1965, על פסלו המונומנטלי "כרתליס דדה" (אם גאורגיה)
* מיקולה בז'ן - משורר אוקראיני
* סרגו קובולדזה - צייר
* איראקלי אוצ'יאורי - פסל
* סרגו זכריאדזה - שחקן
* נינו רמישוילי - רקדנית
* איליקו סוחישווילי - רקדן
* רמז צ'יחיקוורדזה - שחקן
* גוראם פטראיה - מפיק
* תנגיז אבולדזה - מפיק ובמאי קולנוע
* מוחרן מצ'בריאני - משורר
* תמז צ'ילדזה - משורר
* אלנה אצ'ולנדיאני - ציירת. בשנת 1971
* מרב קוקוצצ'אשווילי - מפיק. בשנת 1987
* סולחן נסידזה - פסנתרן. בשנת 1973
* בידזינה קוורדזה - פסנתרן. בשנת 1985
* קורנלי סנדזה - צייר
* נינו אנניאשווילי - בלרינה. בשנת 1993
* רוברט סטורואה - במאי תיאטרון
* גיה קנצ'לי - מלחין

## קישורים חיצוניים

## הערות שוליים

רוסתוולי
רוסתוולי, פרס שותא
*
חמוש במשקפיים

"**חמוש במשקפיים**" הוא אלבום האולפן ה-18 של הזמר אריק איינשטיין, בשיתוף המוזיקאי מיקי גבריאלוב, שיצא בנובמבר 1980.

זהו שיתוף הפעולה השלישי של איינשטיין וגבריאלוב, לאחר האלבומים המצליחים "בדשא אצל אביגדור" ו"סע לאט" מראשית שנות ה-70.

את שירי האלבום הלחין גבריאלוב, למעט השיר "ילדי ההפקר" שהלחין מחדש יוני רכטר, ובוצע קודם לכן כשיר בבלט "אגדה בחולות", של להקת המחול "ענבל", לו הלחין רכטר את המוזיקה (לשיר "ילדי ההפקר" היה לחן קודם, עממי-רוסי), והשירים "תל אביב, גדות הירקון, 1950", "סן פרנסיסקו על המים" ו"עצים" שהלחין שלום חנוך. הלחן של גבריאלוב לשיר "הכניסיני תחת כנפך" היה גם לחן חדש שנכתב עבור האלבום, וקדמו לו הלחן העממי והישן (ששרה נחמה הנדל ואחריה גם ריטה) והלחן של נורית הירש (ששרו יהורם גאון, שלישיית המעפיל ואבנר גדסי). את השיר "תוף בודד" הקליט איינשטיין גם בגרסה רוקיסטית, שיצאה בתקליט שדרים שנה לאחר יציאת האלבום יחד עם עיבוד דומה לשיר "קפה טורקי".

איינשטיין חיבר את המילים לארבעה משירי האלבום, ואת מילות שאר השירים חיברו נתן אלתרמן, חיים נחמן ביאליק ולאה גולדברג.

## רשימת רצועות

כל השירים באלבום עובדו על ידי מיקי גבריאלוב, למעט "ילדי ההפקר" שעובד על ידי יוני רכטר, "סן פרנסיסקו על המים" שעובד על ידי אילן מוכיח, ו"תל אביב, גדות הירקון, 1950" שעובד על ידי אילן מוכיח.

## קרדיטים
*אריק איינשטיין: שירה
*מיקי גבריאלוב: גיטרה אקוסטית, קולות רקע
*מורדי פרבר: גיטרות, סולו גיטרה חשמלית ב"הכניסיני תחת כנפך" ו"היא יושבה לחלון", קולות רקע
*גרי אקשטיין: גיטרות נוספות, קולות רקע
*חיים קריו: גיטרות נוספות
*שלום חנוך: לחנים וגיטרה ב"סן פרנסיסקו על המים", "עצים" ו"תל אביב, גדות הירקון, 1950", קולות רקע
*אלי מגן: גיטרה בס, קונטרה בס
*שם טוב לוי: חליל
*מיקי שביב: גיטרה בס
*אלונה טוראל: פסנתר, קלידים
*יוני רכטר: פסנתר, קלידים
*אילן מוכיח: פסנתר, קלידים, סקסופון
*רמי לוין: פסנתר, קלידים
*מאיר ישראל: תופים, כלי הקשה
*אלון הלל: תופים, כלי הקשה
*אהרון קמינסקי: תופים, כלי הקשה
*פטר ורטהיימר,ירוסלב יעקובוביץ ומורטון קם: סקסופונים
*איתמר ארגוב: חצוצרה
*יהודית רביץ ודפנה ארמוני: קולות רקע
*יואל לרנר ויושי שדה: קולות רקע

## הפקה
*מיכאל תפוח: מפיק
*אלי ישראלי: צילום עטיפה
*דוד טרטקובר: עיצוב עטיפה
*יעקב מורנו וטומי פרידמן: טכנאי הקלטה ומיקס
*יושי שדה: עוזר טכנאי הקלטה

## קישורים חיצוניים

* 

קטגוריה:אלבומי אריק איינשטיין
קטגוריה:אלבומים בעברית
קטגוריה:אלבומים שהופקו על ידי מיכאל תפוח
קטגוריה:אלבומים שהוקלטו באולפני טריטון
קטגוריה:אלבומי חברת CBS ישראל
פארוס (יוון)

**פארוס** (ביוונית: **Πάρος**; באנגלית: Paros, להבדיל מ-Pharos שבמצרים העתיקה) הוא אי יווני בים האגאי, חלק מארכיפלג האיים הקיקלאדיים, מערבה מנקסוס, השלישי בגודלו לפי השטח. באי התגוררו בשנת 2011,כ- 13,715 תושבים. עיר הבירה היא פאריקיה, שהיא גם הנמל הראשי של האי.

האי התפרסם בימי קדם ועד לתקופה המודרנית במכרות שיש שלו. ביריבות לאורך שנים עם האי נקסוס, זכה בימי קדם לפרק זמן של עצמאות. באותה תקופה הונהגה בו דמוקרטיה, ולאחר מכן אוליגרכיה ואז שוב דמוקרטיה. אחרי תקופת העצמאות היה האי חלק מהליגה האטית-דלית. מאוחר יותר נמצא בשליטה של ממלכת מקדוניה, בשליטה רומית ואחר כך חלק מהאימפריה הביזנטית. החל משנת 1207 עברה לשליטת הדוכסות הוונציאנית של נקסוס.
בשנת 1537 נחרבה על ידי לוחמיו של ח'יר א-דין ברברוסה ונכבשה על ידי האימפריה העות'מאנית.
בעקבות מלחמת העצמאות של יוון (1821) הפכה לחלק מיוון העצמאית.

האי פורה ובאדמתו טמונים גם משאבים טבעיים. הוא הפך ליעד תיירותי בינלאומי והרבה מיישוביו הפכו לעיירות נופש.

על פי הרקלידס, האי יושב על ידי **פארוס**, מנהיגה של קבוצה שהגיעה מארקאדיה. בשנת 680 לפני הספירה נולד באי המשורר ארכילוכוס ובמאה ה-5 לפנה"ס נולד בו הפסל אגורקריטוס. האי נשלט בעבר על ידי מדינות רבות, אך היום האי שייך ליוון.
ממוזער|שמאל|200px|רחוב באי פארוס בעיירה לפקס
## אתרים

* בעיירה פריקיה נמצאת כנסיית פנאגיה אקאטונטפיליאני.

## קישורים חיצוניים
* 

* האתר הרשמי של האי
* 
* 

קטגוריה:האיים הקיקלאדיים
קטגוריה:יוון: תיירות
הרמה

ממוזער|ימין|220px|מגוון הרמאי
**הֵרְמָה** הוא אבן דרך, עמוד ריבועי או מלבני עשוי אבן, טרקוטה או ברונזה ששימש כסמן גבול בדרכים ובגבולות ביוון העתיקה. בראש העמוד פוסל ראשו של הרמס, לרוב מזוקן, ולעיתים גם פלג גופו העליון עד מבושיו. הרמס היה אל הדרכים (בין שאר תפקידיו) ושמו נגזר מהמונח "הרמה". 

הרמס בראשיתו היה גם אל פאלי שנקשר לפריון ולמזל. באתונה הוצבו הרמאי מחוץ לבתים לשם מזל. נהוג היה למרוח את מבושי הפסל בשמן זית כסגולה למזל. אמונה טפלה כזו קיימת עד היום, למשל בפסל חזיר הברונזה הפורצלינו (ופסלים אחרים ברחבי העולם), בעל אף ואיבר מין המבהיקים יחסית לשאר הפסל, מרוב נגיעות בהם לאורך השנים כסגולה למזל או לפוריות. 

בחודש מאי 415 לפנה"ס, כשהצי האתונאי עמד להפליג לסירקוסאי במהלך המלחמה הפלופונסית, הושחתו כל ההרמאי האתונאים. היה זה חילול קודש נורא ורבים האמינו כי הוא מסכן את הצלחת המסע. האתונאים האמינו כי הייתה זו מלאכתם של חבלנים מסירקוסאי או מקרב מתנגדי מלחמה אתונאים, אם כי מעולם לא נמצאה לכך הוכחה. אלקיביאדס הואשם בארגון הפשע. הוא הכחיש את ההאשמות והציע לעמוד למשפט אך האתונאים לא רצו לשבש את המסע עוד יותר. מתנגדיו היו להוטים לקיים את משפטו של אלקיביאדס בהיעדרו, כשלא יוכל להגן על עצמו. לאחר שיצא למסע אויביו הפוליטיים הביאו להרשעתו ולגזירת דינו למוות הן בשל השחתת ההרמאי והן בשל פשע לכאורה קשור לכך, של חילול החגיגה השנתית לכבוד דמטר ופרספונה.

## ראו גם
* קריאטידה
* אבן מיל

## קישורים חיצוניים

* 

קטגוריה:יוון העתיקה: דת
קטגוריה:פיסול יווני
קטגוריה:אדריכלות קלאסית
קטגוריה:הרמס
משכיות

250px|ממוזער|שכונת הקבע במשכיות

**מַשְׂכִּיּוֹת** היא התנחלות בצפון בקעת הירדן. זהו יישוב קהילתי, דתי ומאוגד כאגודה שיתופית חקלאית. הוא שוכן על חלקו הצפוני של כביש אלון.
## היסטוריה
הקמת היאחזות נח"ל במקום אושרה על ידי ממשלת ישראל כבר ב-1982, אז נקראה בשם - פלס. בפברואר 1983 ניתן לה השם משכיות. הקמתה בפועל החלה רק בשנת 1988 עם פריצת דרך וסלילת כביש גישה. ההיאחזות ננטשה לאחר מספר שנים והמקום היה שומם.

ב-2004 הקים ללא אישור הרב שלמה אזואלוס, רבה של מועצה אזורית עמק המעיינות, מכינה קדם צבאית בהיאחזות הנטושה, בה למדו כ-50 תלמידים. במקביל להקמת המכינה, עלו לקרקע שתי משפחות, אולם לאחר כחודש וחצי נותרה במקום רק משפחה אחת, משפחת אידלברג (לילך וצביקה) אשר הגיעה להיאחזות הנטושה מהיישוב איתמר בשומרון. היא התגוררה במקום קרוב לשנה, עד להגיעו של גרעין משפחות אברכים מישיבת ההסדר בשדמות מחולה. עוד עלה למשכיות, גרעין נח"ל של תנועת בני עקיבא אותו ריכזה לילך אידלברג. בינואר 2004 נולד הילד הראשון במשכיות, איתמר שאול אידלברג, בן שני ללילך וצביקה אידלברג, אח לאביתר אברהם אידלברג. במהלך ביצוע תוכנית ההתנתקות, בספטמבר 2005, הודיעו תושבי ההתנחלות שירת הים ממפוני גוש קטיף שהחליטו להתיישב במקום. בחודש דצמבר 2006 נתן שר הביטחון, עמיר פרץ, אישור להקמת יישוב במקום ובו כ-30 בתים צמודי קרקע. זו הייתה הפעם הראשונה מאז 1995 שמדינת ישראל הקימה התנחלות חדשה. ההחלטה קוממה את מחלקת המדינה האמריקנית ואת האיחוד האירופי, אשר מיהרו לפרסם הודעות המבקרות את ההחלטה, אשר בוטלה לבסוף לבקשת הממשל האמריקני. בתקופת ממשלת אהוד אולמרט, ביולי 2008, אישר שר הביטחון אהוד ברק את הקמתם של 50 יחידות דיור ביישוב.

במאי 2009 פרסמה המועצה האזורית מכרז לבנייה במקום וערכה סיור קבלנים. בספטמבר 2009 החלו במקום עבודות לבניית 20 בתי קבע.

בעשור השני של המאה ה-21 הוקמו שני מאחזי לווין סמוך למשכיות, **משכיות דרום** ו**חוות בינתיים** בין השאר בבסיס צבאי נטוש, סמוך לכפר אל עקבה, כ-2 ק"מ ממערב למשכיות. הקמת המאחזים הביאה לעימותים עם הפזורה הבדואית עין אל־חילווה ואום ג'מאל, שמצפון וממערב למשכיות, בהם מתגוררים כ-300 תושבים. בנובמבר 2017 הוציא צה"ל צווי פינוי לפזורות אלו.

ממזרח ליישוב משכיות נמצאת חוות המשארת ממנה משווק לחם מחמצת לרחבי הארץ.

## אתרים בקרבת היישוב
*בורג' אל-מלח - ממוקם כ-4 ק"מ מצפון מערב ליישוב, הכולל שרידי מבצר ממלוכי שנועד לשלוט על הכניסה אל ואדי אל-מאליח.
*חמאם אל-מליח (מעיינות חמים) - ממוקמים כ-2 ק"מ מצפון מערב ליישוב. בתחומי האתר נמצאים מבני מרחצאות פשוטים ולידם מבני מגורים ששימשו את המתרחצים.

בקרבת היישוב ישנם מספר מעיינות הנובעים כל השנה. בסמוך ליישוב, מצפון לו, שוכן 'תל חילו' (אלישע) - במקום אתר ארכאולוגי ותצפית על נחל אל-מאליח ועל האזור כולו. על פי חלק מהחוקרים תל זה הוא אבל מחולה המקראי בו התגורר הנביא אלישע ושם פגש בו אליהו הנביא לראשונה. תושבי היישוב סללו שביל היוצא משער היישוב אל עבר התל.

## קישורים חיצוניים

* 
* משכיות, באתר המועצה האזורית בקעת הירדן
* 
* 

## הערות שוליים

קטגוריה:מועצה אזורית ערבות הירדן
קטגוריה:ישראל: יישובים קהילתיים
קטגוריה:יישובים דתיים ביהודה ושומרון
קטגוריה:היאחזויות נח"ל
קטגוריה:יישובים שהוקמו ב-2004
קטגוריה:בקעת הירדן
משטרת הפארקים של ארצות הברית

**משטרת הפארקים של [[ארצות הברית]]** (באנגלית: **United States Park Police**) היא רשות אכיפת החוק הפדרלית לובשת המדים הוותיקה ביותר בארצות הברית. היא מתפקדת כרשות אכיפה מן המניין, בעלת תחומי אחריות, חוקים וסמכויות משלה באותם אזורים של שירות הפארקים הלאומיים, הממוקמים בעיקר באזורי וושינגטון די.סי., סן פרנסיסקו וניו יורק ובאזורים ממשלתיים מסוימים אחרים. לשוטרי משטרת הפארקים של ארצות הברית יש סמכות שיפוטית באזורי המטרופולינים שמסביב לשלוש הערים העיקריות בהן היא פועלת, כלומר יש להם סמכות מדינתית ופדרלית כאחד. 

בנוסף לביצוע תפקידי מניעת פשע, חקירה וביצוע תפקידי כוח משטרה עירוני, משטרת הפארקים אחראית לשיטור בשטחים הכפופים אליה. כמו כן,  אמונה משטרת הפארקים גם על שימור ותחזוק אנדרטאות, פארקים ושטחים בעלי חשיבות היסטורית בארצות הברית.

משטרת הפארקים כפופה לשירות הפארקים הלאומיים של ארצות הברית.

## אזור פעילות ואכיפה
משטרת הפארקים של ארצות הברית ממוקמת ב-3 אזורים גאוגרפיים בארצות הברית ומסוגלת לבצע מעצר ללא צו בכל יחידה של מערכת הפארקים הלאומיים, מחוז קולומביה, וסביבת מחוז קולומביה, מוגדר כחובק את מחוזות ארלינגטון, פיירפקס, לודון, הנסיך וויליאם וסטאפורד ואת העיר אלכסנדריה בווירג'יניה, ואת מחוזות הנסיך ג'ורג', צ'ארלס, אן ארנדל ומונטגומרי במרילנד; מחוז פרדריק, מרילנד; העיר ניו יורק והמחוזות נסאו, סאפוק ווסטצ'סטר, ניו יורק; המחוזות מונמות', הדסון, אסקס, יוניון, ברגן, מידלסקס ואושן, ניו ג'רזי; העיר והמחוז של סן פרנסיסקו, קליפורניה, והמחוזות מרין וסן מטאו, קליפורניה.

* '''מחוז קולומביה-וושינגטון די.סי'''
# אנדרטת לינקולן
# אנדרטת וושינגטון
# כיכר לאפייט 
# אנדרטת ג'פרסון
# האליפסה
# המול
# פארק לאומי רוק קריק

* **[[קליפורניה]]**
# אזור הבילוי של גשר שער הזהב 
# הפרסידיו של סן פרנסיסקו

* '''ניו יורק'''
* אזור הבילוי הלאומי שער
* פארק פסל החירות

## המשרתים
ממוזער|שוטרים של משטרת הפארקים של ארצות הברית
המשרתים במשטרת הפארקים חייבים להיות בעלי אזרחות אמריקאית בין הגילאים 21 ל־37 ביום גיוסם, בעלי לפחות 60 נקודות אקדמאיות או לחלופין שנתיים בשרות אחת מזרועות צבא ארצות הברית.

## גלריה

קובץ:US Park Police Marine Unit Redbull.jpg
קובץ:US Park Police at 2005 presidential inaugural.jpg
קובץ:National Park Service Aviation - United States Park Police - Unidentified helicopter.jpg
קובץ:2019-09-14 16 05 24 View south along the George Washington Memorial Parkway at the exit for Parkway Headquarters and the United States Park Police in McLean, Fairfax County, Virginia.jpg
קובץ:United States Park Police Dodge Charger G11-0555V.jpg
קובץ:U.S. Park Police Ford F350 G63-3461X.jpg
קובץ:United States Park Police Dodge Durango K-9 unit.jpg
קובץ:USPP-Police dog.jpg
קובץ:13a.Gather.Democracy.WDC.6January2022 (51807351999).jpg
קובץ:35a.Before.ProudBoys.WDC.12December2020 (50714105438).jpg
קובץ:U.S. President Donald J. Trump visits the Hakim A. Farthing U.S. Park Police Anacostia Operations Facility in Washington, D.C. (21 August 2025).jpg
קובץ:President Trump & Secretary Noem visit National Guard and Law Enforcement Officers - 54737230194.jpg


## ראו גם
* משטרת הקפיטול של ארצות הברית
* משטרת בית המשפט העליון של ארצות הברית

## קישורים חיצוניים

* 

## הערות שוליים

קטגוריה:ארצות הברית: ארגונים משטרתיים פדרליים
קטגוריה:מחלקת הפנים של ארצות הברית
קטגוריה:וושינגטון די. סי.: ארגונים
קיזיל

**קיזיל** (ברוסית וטובאנית: **Кызыл**, פירוש השם בטובאנית: אדום) היא עיר ברוסיה בסיביר המזרחית, בירת רפובליקת טובה. קיזיל נמצאת במקום התחברות הנהרות יניסיי הגדול והקטן, שיוצרים את הנהר יניסיי העליון. היא נחשבת לפי חלק מהדעות למרכזה הגאוגרפי של יבשת אסיה. נכון ל-2025, אוכלוסיית העיר מונה 131,981 תושבים.

## היסטוריה
העיר נוסדה בשנת 1914 בשם **בלוצרסק**, ב-1918 שונה שמה ל**חם בלדיר**, וב-1926 לשמה הנוכחי.

החל מ-1921 העיר שימשה כבירת הרפובליקה הלאומית של טובה העצמאית, הגם שכפופה במידה מסוימת לברית המועצות. מ-1944 שימשה כבירת החבל האוטונומי של טובה, כחלק מהפדרציה הרוסית וברית המועצות. מ-1961 משמשת כבירת הרפובליקה האוטונומית של טובה, ומ-1991 כבירת רפובליקת טובה ברוסיה.

בני טובה מהווים כ-68% מתושבי העיר, רוסים- 28%. 
## קישורים חיצוניים

* 
* 

## הערות שוליים

קטגוריה:רוסיה: ערים
קטגוריה:רפובליקות של רוסיה: ערי בירה
קטגוריה:ערי בירה של יחידות מנהליות
קטגוריה:יישובים שהוקמו ב-1914
גד החוזה

**גָּד החוזה** (או **גָּד הַנָּבִיא**), המכונה בכמה מקומות 'חוֹזֵה דָוִד', היה נביא בימי דוד.

## אזכורים במקרא
גד נזכר לראשונה כאשר הצטרף לדוד בברחו מפני שאול. הוא ציווה על דוד ללכת מהמצודה בה ישב אל ארץ יהודה (שמואל א, כ"ב, ה).

### המגפה בימי דוד

לאחר חטא ספירת העם, שלח ה' את גד כדי לתת לדוד לבחור בין שלושה עונשים: רעב של שבע שנים (בדברי הימים: שלוש שנים), הפסד במלחמות לשלושה חדשים, או שלושה ימים של דבר. דוד בחר בדבר, משום שרצה להיענש בידי האל ולא בידי אדם. לאחר שניחם ה' על העונש שהטיל על העם, הוא שלח את גד לצוות על דוד לעלות ולבנות מזבח בגורן ארונה היבוסי (שמואל ב' כ"ד, יא ואילך, ובמקבילה בדברי הימים א, כ"א, ט ואילך).

### אזכורים מקראיים נוספים
"דברי דוד המלך הראשונים והאחרונים" נכתבו על ידי שלושה נביאים: שמואל, נתן וגד. ככל הנראה מדובר בספר זכרונות למעשי דוד המלך, שלא נמצא בידינו כיום.

בפסח שעשה חזקיהו מסופר שהעמיד משוררים מהלויים, על פי ההנהגה של דוד, גד ונתן. מכך יוצא שהם היו אלו שחדשו את מצוות שירת הלויים.

### במסורת חז"ל
על פי חז"ל (בבא בתרא ט"ו, א), היו אלו נתן וגד שהמשיכו לכתוב את ספר שמואל מהמקום בו מת שמואל.

על פי דעות מסוימות (סדר עולם רבה פרק כ', רש"י סוכה נ"א, ב), תוכנית בית המקדש שהכין דוד ניתנה לו מגד ומנתן.

בתנא דבי אליהו כתוב שבשעה שדוד התענה לבטל את המגפה. בא מלאך והרג את גד החוזה ,ארבעה בנים של דוד ,והזקנים שהיו עם דוד

מסורת יהודית מזהה את קברו של גד החוזה במסגד בעיירה חלחול שמצפון לחברון.

## הנצחת גד הנביא בארץ ישראל
על שמו של גד החוזה נקראו רחובות בערים במדינת ישראל בערים, רמת השרון, כפר-סבא, אשדוד.

## גד החוזה בספרות החיצונית

ב-1806 התגלה בקוצ'ין שבהודו כתב יד המכיל חיבור עברי חיצוני למקרא בשם "דברי גד החוזה", שכתיבתו מוערכת למאות הראשונות לספירה בארץ ישראל.
החיבור, הנושא אופי פסאודואפיגרפי, מייחס את כתיבתו לגד החוזה המקראי.
מהימנותו של חיבור זה נתונה במחלוקת. החוקר פרופ' מאיר בר-אילן הוא אחד מחוקרי המקרא הבולטים שעסקו ביצירה זו ומצדדים במקוריותה. בספרו, מגילות קוצ'ין, הראה החוקר הרב משה הלל שהחיבור הוא זיוף פרי עטו של עמנואל יעקב ואן דורט.

## קישורים חיצוניים
* מאיר בר-אילן, 'דברי גד החוזה' (בספרות החיצונית)
* מאיר בר-אילן, מקורו הגאוגרפי של "דברי גד החוזה", דברי הקונגרס העולמי העשירי למדעי היהדות, ירושלים תש"ן, א, עמ' 119–126.
* מאיר בר-אילן, השמות הפרטיים ב"דברי גד החוזה", סיני, קיד (תשנ"ד), עמ' קט-קיט.
*מאיר בר-אילן, מקבילות במקרא וב'דברי גד החוזה', בית מקרא, מבד (תשנ"ז), עמ' 343–355.
*משה הלל, מגילות קוצ'ין, קהילות ישראל (תשע"ח).
* 
* 
* 

## הערות שוליים

קטגוריה:נביאים בתנ"ך
ב' בכסלו

פרשת בר המצווה של ילד שנולד בב' כסלו היא פרשת ויצא, אם בר המצוה חל בשנה המתחילה ביום חמישי, או פרשת תולדות אם בר המצווה חל בשנה המתחילה בימים שלישי, שני או שבת.

## חגים ומועדים

## אירועים היסטוריים
* ה'רפ"ג – הושלמה הדפסתו המלאה הראשונה של התלמוד הבבלי: בוונציה מדפיס דניאל בומברג את ש"ס ונציה, מהדורה מלאה של התלמוד הבבלי עם פירוש רש"י ותוספות. במהדורה זו נקבעה לראשונה "צורת הדף", ועליה התבססו כמעט כל מהדורות התלמוד מאז ועד היום, לרבות ש"ס וילנא.
* ה'תקצ"ה – הפעם האחרונה שזמן שאלת גשמים בגולה התחיל בתאריך זה
* ה'תרצ"ג – נוסד העיתון "הפלסטיין פוסט"
* ה'תש"ג – גרמניה הנאצית משלימה את כיבוש צרפת
* ה'תש"ג – "פורים היטלר", יהודי קזבלנקה שבמרוקו ניצלו מידי הנאצים ולזכר המאורע חיברו מגילה בשם מגילת היטלר וקבעו את היום לפורים שני
* ה'תשע"ו – רצף של מעשי טרור מתוזמנים בפריז, שדוגמתם לא חוותה צרפת נהרגו 129 בני אדם ויותר מ-350 נפצעו

## נולדו
* ה'תרנ"ח – שמחה בלאס, מתכנן מפעלי מים עיקריים של היישוב ושל מדינת ישראל (נפטר ב-ה'תשמ"ב)
* ה'תשכ"ט – רבי יעקב יוסף הגר, האדמו"ר מויז'ניץ מונסי בבורו פארק
* ה'תשל"ה – גלעד שגב, זמר ישראלי
* ה'תשל"ט – ציפי חוטובלי, חברת כנסת מהליכוד וסגנית שר התחבורה

## נפטרו
* ה'תש"ב – הרב יהודה אבר, ראש ישיבת "תומכי תמימים" בנוול, וורשה ואוטבוצק
* ה'תש"ה – אנצו סרני, מצנחני היישוב, הוצא להורג בידי הנאצים (נולד ב-ה'תרס"ה)
* ה'תש"ך – רבי עקיבא סופר-שרייבר, רב בברטיסלאבה (פרשבורג) שבסלובקיה ומחבר הספר "דעת סופר" (נולד ב-ה'תרל"ח)
* ה'תשכ"ג – הרב אהרן קוטלר, מייסד ישיבת לייקווד בארצות הברית (נולד ב-ה'תרנ"ב)
* ה'תשנ"ט – הרב נתן מאיר וכטפוגל, משגיח בישיבת לייקווד (נולד ב-ה'תר"ע)
----

* א' בכסלו – ג' בכסלו
* כסלו

## הערות שוליים

ג02
י02
ג' בכסלו

## חגים ומועדים
* יום טוב במגילת תענית על הוצאת הפסלים שהציבו היוונים בעזרה בבית המקדש, בידי החשמונאים.

## אירועים היסטוריים
[שמאל|250px|ממוזער|מרכז ההדרכה על שם [דוד בן-גוריון באילניה, שבה עבד ושמר בן-גוריון לאחר שעלה לישראל]]
* ה'תס"ג – בפיצוץ מחסן אבק שרפה בלבוב נספו בני משפחתו של רבי יעקב יהושע פלק. הרב עצמו שכב בין ההריסות ונדר שאם יצליח להחלץ מהאסון, יקדיש את חייו ללימוד הש"ס ויכתוב פירוש בדרכו של סבו רבי יהושע השיל (מגיני שלמה). כאשר נחלץ מההריסות, החל בכתיבת "פני יהושע", בין הפירושים הנודעים ביותר לתלמוד בתקופת האחרונים.
* ה'תרס"ב – נוסדה המושבה סג'רה (אילניה).
* ה'תשנ"ב – קבורתו מחדש של הרב שמואל מוהליבר במזכרת בתיה.

## נולדו
* ה'תרצ"א – נפתלי הריברטו הבר, פרופסור לספרות, סופר ומורה ישראלי-ארגנטינאי (נפטר ב-ה'תשס"ה)
* ה'תרצ"ז – דליה רביקוביץ, משוררת ישראלית (נפטרה ב-ה'תשס"ה)

## נפטרו
* ה'תקפ"ג – רבי ברוך עוזר, רב העיר המבורג. 
* ה'תרל"ח – רבי אברהם יהושע העשיל טברסקי מסקווירא, אדמו"ר בדור השני של שושלת סקווירה (נולד בה'תקפ"א)
* ה'תרע"א – הרב חיים הלל פריד, משנה לראש ישיבת וולוז'ין
* ה'תרע"ט – הרב רפאל טבוש עדס ענתבי, מגדולי פייטני ארם צובא ומחבר השיר רפא צירי, מעוזי, עזרני אל חי, אתה אל כביר, מלך רחמן, ועוד
* ה'תש"ל – אברהם קריניצי, ראש עיריית רמת גן (נולד ב-ה'תרמ"ז)
* ה'תשנ"ה – הרב שילה רפאל, אב בית דין בירושלים, רבה של שכונת קריית משה ומחבר הספר "משכן שילה" (נולד ב-ה'ת"ש)
* ה'תשנ"ח – ענת אלימלך, שחקנית ודוגמנית ישראלית, שנרצחה על ידי בן זוגה (נולדה ב-ה'תשל"ד)
----

* ב' בכסלו – ד' בכסלו
* כסלו

ג03
י03
משפטי נירנברג (סרט)

**משפטי נירנברג** (באנגלית: **Judgment at Nuremberg**) הוא סרט משנת 1961 המתאר סיפור בדיוני המבוסס על ההתרחשויות שלאחר מלחמת העולם השנייה באחד ממשפטי המשנה של משפטי נירנברג. הסרט נכתב על ידי אייבי מאן ובוים על ידי סטנלי קריימר, בכיכובם של ספנסר טרייסי, ברט לנקסטר, ריצ'רד וידמרק, מרלן דיטריך, מקסימיליאן של, ג'ודי גארלנד, מונטגומרי קליפט, ורנר קלמפרר, וויליאם שטנר.

## עלילה
הסרט אינו מתאר את המשפטים של ראשי הצבא והמשטר הנאצי האחראים לפשעים נגד האנושות במהלך מלחמת העולם השנייה והשואה, אלא את הליכי משפט השופטים שפעלו תחת המשטר הנאצי.

הסרט בוחן תפיסות מורכבות של פרט המבצע פשעים עבור המדינה. הסרט לא תעמולתי, ולא נוקט עמדה גם בנושאים הקשים ביותר. לדוגמה, הנס רולפה (מקסימיליאן של), עורך דין ההגנה, מעלה סוגיות כואבות של הגזענות בארצות הברית ודברי השבחים שנאמרו על היטלר לפני המלחמה בבריטניה.

סצנה זכורה היא הסצנה של עדותו של רודולף פיטרסן (מונטגומרי קליפט), אופה ממוצא גרמני, שנחשב למוגבל שכלית ועבר סירוס כפוי על פי חוקי המשטר. הסצנה, הזכורה כמותחת וקשה, מציגה את פיטרסן מעלה את סיפורו הטראומטי, וגם נחקר על ידי ההגנה, המנסה לחזק את הטענה שפיטרסן אכן חולה נפש ומעלה ראיות לגבי אמו והעובדה שפיטרסן עצמו לא התקבל לאף בית ספר בצעירותו.

ציטוט קולנועי של השיר "לילי מרלן", המנון חיילי כל הצבאות במלחמת העולם השנייה, מובא בסצנה שבה מלווה השופט הייווד את גברת ברטהולד לביתה ובדרך הם חולפים על פני מסבאה בה מושר השיר. ברטהולד, אלמנתו של קצין נאצי שהוצא להורג במהלך משפטי נירנברג, המגולמת על ידי מרלן דיטריך, מסבירה לשופט את משמעות השיר בימי המלחמה. הגרסה הפופולרית ביותר של השיר בוצעה על ידי מרלן דיטריך עצמה כחלק ממאמצי התעמולה של בעלות הברית כנגד גרמניה.

הסרט זכה בפרס אוסקר לשחקן הטוב ביותר (מקסימיליאן של) וגם לתסריט המבוסס על יצירה כתובה. כמו כן קיבל מספר מועמדויות נוספות, בהן של שחקן ראשי (ספנסר טרייסי), שחקנית בתפקיד משנה (ג'ודי גרלנד), שחקן בתפקיד משנה (מונטגומרי קליפט), הסרט הטוב ביותר, בימוי והצילום הטוב ביותר. ב-2013 הוכרז הסרט על ידי ספריית הקונגרס כסרט לשימור בארכיון הסרטים הלאומי של ארצות הברית.

## קישורים חיצוניים

* 
* 

קטגוריה:משפטי נירנברג
קטגוריה:סרטי 1961
קטגוריה:סרטי דרמה אמריקאיים
קטגוריה:סרטי מלחמת העולם השנייה
קטגוריה:סרטים על השואה
קטגוריה:סרטים אמריקאיים המבוססים על סיפור אמיתי
קטגוריה:סרטים בשימור ספריית הקונגרס
קטגוריה:סרטי ברט לנקסטר
קטגוריה:סרטי ספנסר טרייסי
ה' בכסלו

פרשת בר המצווה של ילד שנולד בה' כסלו היא פרשת ויצא, אם בר המצווה חל בשנה המתחילה בימים שני, שלישי או חמישי, או פרשת תולדות אם בר המצוה חל בשנה המתחילה בשבת.

## חגים ומועדים
* תענית ציבור בקהילת פוזנא, לזכר הקרב בשנת ה'תמ"ח.
## אירועים היסטוריים
[שמאל|ממוזער|200px|אנדרטה לזכר הנופלים ב[ליל הגלשונים]]
* ה'תמ"ח – לאחר קרב בן שלושה ימים, הצליחו יהודי פוזנא להדוף אל מחוץ לגטו את הסטודנטים שביקשו לפרוע בהם.
* ה'תרצ"ד – נוסד מושב העובדים כפר הרא"ה בעמק חפר.
* ה'תרצ"ח – חמישה חברי גרעין "במעלה" נרצחו על ידי ערבים בהר הרוח סמוך לקריית ענבים. לזכרם הוקם בסמוך קיבוץ מעלה החמישה.
* ה'תש"ט – טקס חנוכת כביש הגבורה, סלילת הכביש איפשרה קשר תחבורתי רציף ונוח בין ירושלים לשפלה ומישור החוף.
* ה'תשמ"ח – ליל הגלשונים: מחבל חדר לישראל באמצעות גלשן אוויר וביצע פיגוע בו נהרגו שישה חיילי צה"ל.
* ה'תשס"ג – מחבל מארגון התנזים חדר לקיבוץ מצר ורוצח חמישה אנשים, בהם אם ושני ילדיה הקטנים.

## נולדו
* ה'תקצ"ד – הרב הלל משה מעשל גלבשטיין, מחבר הספר "משכנות לאביר יעקב". (נפטר בכ"ד בחשון ה'תרס"ח)
* ה'תקצ"ז – רבי עקיבה יוסף שלזינגר, רב ופוסק שתמך ביישוב ארץ ישראל. (נפטר בא' באייר ה'תרפ"ב)
* ה'תר"ס – יצחק למדן, משורר עברי, מתרגם, עורך וחלוץ בארץ ישראל בימי היישוב. (נפטר בכ"א בחשוון ה'תשט"ו)
* ה'תרע"ד – הרב משה ובר, מראשי הישיבות "חתם סופר" ו"אוהל משה", מחזיר בתשובה ומשפיע חב"די בישראל. (נפטר בי"ח באדר א' ה'תש"ס)
* ה'תרצ"ו – וודי אלן, במאי קולנוע ושחקן אמריקאי.
* ה'תש"ז – נחמן שי, דובר צה"ל ופוליטיקאי ישראלי.
* ה'תש"י – שלמה ארצי, זמר ישראלי.
* ה'תש"י – רוני מילוא, ראש עיריית תל אביב וחבר כנסת במפלגת הליכוד.
* ה'תשי"ח – מנחם מנדל הגר, האדמו"ר מוויז'ניץ – מרכז חסידי ויז'ניץ.

## נפטרו
ממוזער|200px|רבי דוד לוריא
* ה'שצ"ב – רבי שמואל אליעזר הלוי איידלס ("מהרש"א"), מחכמי פולין בראשית המאה ה-17, ומחשובי פרשני התלמוד. (נולד בה'שט"ו)
* ה'תרט"ז – רבי דוד לוריא (הרד"ל), פוסק ומקובל, מחבר חידושים על הש"ס ומפרש פרקי דרבי אליעזר. (נולד בה'תקנ"ח)
* ה'תרל"ד – רבי אשר אנשיל יונגרייז, ראש ישיבה ופוסק הלכה הונגרי, רבה של טשנגר ומחבר ספר מנוחת אשר. (נולד בה'תקס"ו)
* ה'תרנ"ז – רבי חיים אריה ליב פנסטר, מחבר ספר שער בת רבים. (נולד בה'תקצ"ה)
* ה'תרנ"ט – רבי יהונתן אליאשברג, רבן של פומפיאן, מריאמפולה ווולקוביסק, מעסקני חובבי ציון וחבר בתנועה הציונית. (נולד בג' באלול ה'תר"י)
* ה'ת"ש – רבי ברוך בר ליבוביץ, מייסד ישיבת כנסת בית יצחק ומחבר ספר "ברכת שמואל", אחד הספרים החשובים בשיטת בריסק. (נולד בה'תר"ל)
* ה'תשמ"ג – הרב אלכסנדר יודאסין, רבה של קריבי ריה (קריבוי רוג), נווה צדק ויפו במשך ארבעים וחמש שנה

## הערות שוליים

----

* ד' בכסלו – ו' בכסלו
* כסלו

ג05
י05
ו' בכסלו

על פי הלוח העברי הקבוע, פרשת בר המצוה של ילד שנולד בו' כסלו היא תמיד פרשת ויצא.

## חגים ומועדים
* יום הזיכרון לדוד בן-גוריון

## אירועים היסטוריים
* ה'תשכ"ד – נרצח נשיא ארצות הברית, ג'ון פ. קנדי
* ה'תשל"ו – החלטה 3379 של העצרת הכללית של האו"ם: האו"מ מקבל החלטה המשווה את הציונות לגזענות, ההחלטה בוטלה ב-1991

[שמאל|ממוזער|150px|[דוד בן-גוריון]]

## נולדו
* ה'תר"ט – הרב יוסף חיים זוננפלד, רבה הראשון של העדה החרדית (נפטר ב-ה'תרצ"ב)
* ה'תרמ"ה – יצחק בן-צבי, נשיאה השני של מדינת ישראל (נפטר ב-ה'תשכ"ג)
* ה'תש"ג – דניאל בארנבוים, פסנתרן ומנצח
* ה'תש"ה – יצחק מרדכי, חבר הכנסת ושר הביטחון לשעבר
* ה'תשל"ז – אברהם טל, זמר ומוזיקאי ישראלי

## נפטרו
* ה'תש"ה – הרב ישעיה קרלינסקי,  רב ליטאי,  ומראשי אגודת הרבנים בארצות הברית
* ה'תש"ו – יהושע חנקין, מראשי הפעילים לרכישת קרקעות להתיישבות בארץ ישראל (נולד ב-ה'תרכ"ה)
* ה'תשי"ח – הרב חיים מיכאל דב ויסמנדל, רב חרדי מפעילי ההצלה הבולטים בתקופת השואה (נולד ב-ה'תרס"ד)
* ה'תשכ"ד – נשיא ארצות הברית ג'ון פ. קנדי (נרצח) (נולד ב-ה'תרע"ז)
* ה'תשכ"ח – הרב דב מאיר רובמן, ראש ישיבת "אור תורה" בווילקומיר שבליטא ומייסד וראש ישיבת תפארת ישראל ותפארת הכרמל בחיפה (נולד ב-ה'תרנ"ה)
* ה'תשל"ד – דוד בן-גוריון, ראש הממשלה הראשון של מדינת ישראל (נולד ב-ה'תרמ"ז)
* ה'תשנ"ה – רבי יחזקאל שרגא ליפשיץ הלברשטאם, האדמו"ר השלישי בשושלת סטרופקוב (נולד ב-ה'תרס"ח)
* ה'תשס"ג – אסתר רזיאל-נאור, חברת הכנסת ופעילה באצ"ל (נולדה ב-ה'תרע"ב)

----
* ה' בכסלו – ז' בכסלו
* כסלו

ג06
י06
ז' בכסלו

על פי הלוח העברי הקבוע, פרשת בר המצווה של ילד שנולד בז' כסלו היא לרוב פרשת ויצא. אולם אם הבר מצווה חל בשנה שלמה המתחילה ביום חמישי (שנה מסוג השא או השג), פרשת הבר מצווה היא פרשת וישלח.

## חגים ומועדים
* יום טוב במגילת תענית. ב"סכוליון" למגילה מבואר שהחג נקבע על מות הורדוס.

## אירועים היסטוריים
* ה'תרע"ט – מסתיימת מלחמת העולם הראשונה בשעה 11:11; פולין מכריזה עצמאות
* ה'תשס"א – נחקק בישראל חוק זכויות התלמיד, הראשון מסוגו בעולם
* ה'תשפ"ה – תחילת הלחימה בסוריה בעקבות נפילת משטר אל-אסד בסוריה בסוריה

## נולדו
* ה'תכ"א – רבי יהודה מילר, רב ופוסק יהודי-גרמני, אב"ד דייץ  ומדינת קלן. (נפטר בי"ב בניסן ה'תקי"א)
* ה'תרמ"א – יעקב אפשטיין, פסל יהודי-אמריקאי (נפטר ב-ה'תשי"ט)
* ה'תרס"א – יעקב כ"ץ, מחנך והיסטוריון ישראלי (נפטר ב-ה'תשנ"ח)
* ה'תש"ך – חנוך רוזן, פנטומימאי ישראלי
* ה'תשכ"ג – שמוליק לוי, שחקן וקומיקאי ישראלי

## נפטרו
* ג'תשס"א – הורדוס, מלך יהודה בחסות האימפריה הרומית, מייסד בית הורדוס (מגילת תענית, פרק ט)
* ה'תקע"ג – רבי יוסף דוד זינצהיים ("יד דוד"), רבה של שטרסבורג וראש הסנהדרין של פריז, רבה הראשי הראשון של צרפת וראש הקונסיסטוריה המרכזית של יהודי צרפת.
* ה'תשי"ב – הרב יעקב משה חרל"פ, ראש ישיבות "מרכז הרב" ובית זבול ורב שכונת שערי חסד בירושלים (נולד ב-ה'תרמ"ב)
* ה'תשמ"ד – רבי שלמה בנימין הלוי אשלג, אדמו"ר מאשלג, בנו של רבי יהודה אשלג (נולד ב-ה'תר"ע)

----
* ו' בכסלו – ח' בכסלו
* כסלו

## הערות שוליים

ג07
י07
ח' בכסלו

פרשת בר המצווה של ילד שנולד בח' כסלו היא פרשת וישלח אם בר המצוה חל בשנה המתחילה ביום חמישי, או פרשת ויצא אם בר המצווה חל בשנה המתחילה בימים שני, שלישי או שבת.

## חגים ומועדים
## אירועים היסטוריים
* ה'תש"י – נוסד בית הגדי, מושב דתי לאומי בצפון הנגב
* ה'תשמ"ו – ג'ונתן פולארד נעצר בארצות הברית על ידי ה-FBI באשמת ריגול לטובת מדינת ישראל
* ה'תשמ"ז – אלי ויזל מקבל את פרס נובל לשלום
* ה'תשע"ג – הכרזת הפסקת אש וסיום מבצע עמוד ענן
* ה'תשע"ו – ג'ונתן פולארד משתחרר מכלאו בארצות הברית, 30 שנה בדיוק לאחר מעצרו.

## נולדו
* ה'תש"ד – חנן פורת, ממקימי גוש אמונים וחבר הכנסת מטעם התחיה, מצ"ד והמפד"ל (נפטר בה'תשע"ב)
* ה'תש"ך – הרב מרדכי אלון, רב ציוני דתי שכיהן כראש ישיבת חורב וישיבת הכותל
* ה'תש"ך – הרב מנחם ברוד, דובר חב"ד בישראל, ועורך שיחת השבוע
* ה'תשכ"ה – צופית גרנט, עיתונאית, מנחה ושחקנית ישראלית

## נפטרו
* ה'תקס"ז – בנימין וולף אייבשיץ, מיסטיקן ומשיח שקר שבתאי, בנו של הרב יהונתן אייבשיץ (נולד בה'ת"ק)
* ה'תקפ"ד – רבי נפתלי הירש קצנלנבוגן, רב בערים פרנקפורט דאודר, גלוגוב, הגנאו ווינצנהיים  שבאלזס, וחבר הסנהדרין בפריז ובקונסיסטוריה של הריין העליון (נולד בה'תק"ט)
* ה'תרי"א – רבי אשר לעמיל לעווי, אב"ד גאלין בפולין ודיין בבית דין צדק אשכנזים פרושים בירושלים (נולד בה'תקנ"ח)
* ה'תרל"ב – רבי אהרן טברסקי מצ'רנוביל, האדמו"ר השלישי בשושלת צ'רנוביל (נולד ב-ה'תקמ"ז).
* ה'תש"ב – רבי פינחס דוד הלוי הורוביץ מבוסטון ("הרבי מבוסטון") (נולד ב-ה'תרל"ו) 
* ה'תש"ג – רבי דוד בורנשטיין מסוכטשוב, נקרא על שם ספרו ה"חסדי דוד" (נולד ב-ה'תרל"ו)
* ה'תשכ"ד – מאיר ארגוב, חבר הכנסת מטעם מפא"י ויושב ראש ועדת החוץ והביטחון
* ה'תשל"ט – גולדה מאיר, ראש הממשלה הרביעית של מדינת ישראל
----

* ז' בכסלו – ט' בכסלו
* כסלו

## הערות שוליים

ג08
י08
ט' בכסלו

פרשת בר המצווה של ילד שנולד בט' כסלו היא פרשת וישלח, אם בר המצוה חל בשנה המתחילה ביום חמישי, או פרשת ויצא אם בר המצווה חל בשנה המתחילה בימים שלישי, שני או שבת.

## חגים ומועדים
יום זה הוא היום התשיעי בחודש התשיעי. בנובמבר 2009 פורסם על ידי קופת העיר כי בספר ברית מנוחה נכתב על יום זה כי הוא עת רצון מיוחדת, ובפרט בשעה התשיעית בו. מאז נפוצה הסגולה בציבור החרדי ותפילות רבות נערכות בשעה זו. לשון הספר הוא כך: .

## אירועים היסטוריים
[שמאל|ממוזער|200px| [ישראל אומן]]
* ה'תרע"ה – נוסד הג'וינט, ועד הסיוע המיוחד של יהדות ארצות הברית.
* ה'תשל"א – הוקמה ההתנחלות פצאל, מושב שיתופי בבקעת הירדן
* ה'תשל"ח – נערך הביקור הרשמי ראשון של מנהיג ערבי בישראל, בו ביקר נשיא מצרים אנואר סאדאת בישראל ולמחרת נאם בכנסת
* ה'תשס"ו – פרופסור ישראל אומן זוכה בפרס נובל לכלכלה על תרומתו לפיתוחה של תורת המשחקים

## נולדו
* ה'תקל"ד – רבי דובער שניאורי, "האדמו"ר האמצעי" בחסידות חב"ד, בנו של מייסד חב"ד האדמו"ר הזקן (נפטר ה'תקפ"ח)
* ה'תר"ם – יצחק גרינבוים, מנהיג ציוני ושר הפנים הראשון של מדינת ישראל (נפטר ה'תש"ל)
* ה'תש"י – מתי כספי, זמר ישראלי (נפטר ה'תשפ"ו)

## נפטרו
* ה'תקפ"ח – רבי דובער שניאורי, "האדמו"ר האמצעי" בחסידות חב"ד (נולד ה'תקל"ד)
* ה'ת"ר – רבי משה שפירא, בנו של רבי פנחס מקוריץ, רבה של סלאוויטא ומקים דפוס סלאוויטא (נולד ה'תקכ"ב)
* ה'תשכ"ב – אוריאל צימר, הוגה דעות חרדי, עבד כמתרגם באו"ם ובחסידות חב"ד (נולד ה'תרפ"א)

----
* ח' בכסלו – י' בכסלו
* כסלו

## הערות שוליים

ג09
י09
י' בכסלו

## חגים ומועדים
## אירועים היסטוריים
[שמאל|ממוזער|250px|[מנחם בגין, ג'ימי קרטר ואנואר סאדאת בקמפ דייוויד ב-1978.]]
* ה'תקפ"ז – יום שחרורו ממאסר של אדמו"ר האמצעי, האדמו"ר השני של חסידי חב"ד, נחשב אחד מהמועדים של חסידי חב"ד.
* ה'תשל"ח – נשיא מצרים אנואר סאדאת נאם בכנסת במהלך ביקורו בירושלים
* ה'תשל"ט – פרס נובל לשלום הוענק במשותף, למנחם בגין ראש ממשלת ישראל ולאנואר סאדאת נשיא מצרים

## נולדו
* ה'תרכ"ז – הרב שלמה אהרן ורטהיימר, חוקר תורני, דיין וראש ישיבה מהיישוב הישן בירושלים, ראשון מפרסמי גניזת קהיר. (נפטר בי' בתמוז ה'תרצ"ה) 
* ה'תרנ"ח – גרשם שלום, חוקר קבלה וחסידות (נפטר ב-ה'תשמ"ב)
* ה'תרפ"ז – ד"ר משה חיים זקס, ד"ר לבוטניקה ואגרונום ישראלי
* ה'תש"ט – אליהו ריפס, מתמטיקאי וחוקר הצופן התנ"כי
* ה'תשי"ב – אפרים שמיר, זמר וסולן ישראלי
* ה'תשל"ה – ששון גבאי, שחקן ישראלי

## נפטרו
* ה'תצ"ח – רבי שמשון בלוך (רבי שמשון חסיד), דיין בהמבורג ומחבר הספר "נזירות שמשון"
* ה'תר"ה – רבי יעקב ברוכין, רבה של קרלין, נודע על שם ספרו 'משכנות יעקב'
* ה'תרכ"ה – הרב אברהם הכהן יצחקי, רבה הראשי של תוניס ומחבר הספר "משמרות כהונה" על הש"ס
* ה'תרפ"א – רבי פנחס מנחם אלעזר יוסטמן, מייסד חסידות פילץ ומחבר הספר "שפתי צדיק" (נולד ב-ה'תר"ח)
* ה'תרפ"ז – הרב רפאל דאבוש, מגדולי רבני יהדות לוב (נולד ב-ה'תרכ"ד)
* ה'תרצ"ד – הרב משה מרדכי אפשטיין, ראש ישיבת חברון (נולד ב-ה'תרכ"ו)
* ה'תשי"ד – הרב איסר זלמן מלצר, ראש ישיבת סלוצק, ראש ישיבת עץ חיים, ומחבר הספר "אבן האזל" על המשנה תורה לרמב"ם (נולד ב-ה'תר"ל)
* ה'תשס"ה – רפאל איתן, רמטכ"ל ושר בממשלות ישראל (נולד ב-ה'תרפ"ט)

----
* ט' בכסלו – י"א בכסלו
* כסלו

ג10
י10
י"א בכסלו

## אירועים היסטוריים
* ה'תשס"ג – הפיגוע בציר המתפללים בחברון
* ה'תש"ג – מתחילה אקציית החיסול ב**[[נובידבור מזובייצקי|גטו נובידבור מזובייצקי]]**.
* ה'תשפ"ד – עסקת שחרור החטופים ישראל–חמאס

[שמאל|ממוזער|160px|[ברוך שפינוזה]]

## נולדו
* ה'שצ"ג – ברוך שפינוזה, פילוסוף יהודי (נפטר ב-ה'תל"ז)
* ה'תקע"ה – רבי הלל ליכטנשטיין, רב יהודי הונגרי, רבה של קולומיאה (נפטר ב-ה'תרנ"א)
* ה'תרצ"ט – נאוה ארד, חברת הכנסת מטעם המערך ומפלגת העבודה
* ה'תרע"ט – עזריה אלון, סופר ואיש-טבע ישראלי (נפטר ב-ה'תשע"ד)
* ה'תש"ה – הרב אריה שטרן, רבה הראשי האשכנזי של ירושלים
* ה'תש"ח – ששי קשת, זמר ושחקן ישראלי
* ה'תשכ"ז – מרב מיכאלי, עיתונאית ופוליטיקאית ישראלית. נכדתו של ישראל קסטנר
* ה'תשל"ה – אריק משעלי, שחקן וזמר ישראלי

## נפטרו
* ה'תקכ"ג – רבי יצחק סג"ל, בנו של רבי יקותיאל זלמן סג"ל, אב"ד דוקלה, צילץ ופרשבורג, ומחבר "אמרי רברבי".
* ה'תקמ"ו – רבי צבי הירש יאנוב, ראש ישיבה ואב"ד בפוזנא ובפיורדא.
* ה'תקמ"ו – רבי שמחה מדעסוי, מרא דאתרא בלנצ'נה ובסקולה, ולבסוף בדסאו. הגהותיו על התלמוד הבבלי נדפסו בש"ס וילנא.
* ה'תרכ"ב – הרב יחיאל הלר, רב בוילקובישק ובפלונגיאן שבליטא ומחבר שו"ת "עמודי אור" (נולד ב-ה'תקע"ד)
* ה'תרצ"ב – הרב יחיא קאפח, מרבני תימן ומקים תנועת הדרדעים (נולד ב-ה'תר"י)
* ה'תשס"ג – אל"ם דרור וינברג, מח"ט יהודה שנהרג בפיגוע בציר המתפללים בחברון. הקצין הבכיר ביותר שנהרג באינתיפדה השנייה (נולד ב-ה'תשכ"ה)
* ה'תשפ"ה – קורין אלאל, זמרת, מלחינה, מעבדת, נגנית ופזמונאית ישראלית (נולדה ב-ה'תשט"ו)
----
* י' בכסלו – י"ב בכסלו
* כסלו

ג11
י11
חיבור Dial-up

[ממוזער| [מודם פעיל]]
**חיבור Dial-up** או **גִּישַׁת חִיּוּג** היא צורת תקשורת נתונים בה מודם מחבר בין המחשב לקו הטלפון החוטי. באמצעות קו זה המשתמשים מחייגים ומתחברים לספק שירותי האינטרנט (ISP) על מנת ליצור חיבור מודם למודם אשר מנותב לרשת האינטרנט. היתרון בשיטה זו היא שהיא מסתמכת על תשתית הטלפון הקיימת בכל בית וכך חוסכת את ההוצאות שבהקמת תשתית חדשה בנוסף להיותה במהירות סבירה-גבוהה. החיסרון בשיטה זו הוא שכאשר לקוחות רבים באותו אזור (ולפיכך גם באותה תשתית טלפונית) משתמשים בה, מהירות האינטרנט נפגעת קשות.

## דגמים ומהירויות

## הערות שוליים

קטגוריה:טכנולוגיה תקשורתית
Dial-up
קטגוריה:ארכיטקטורת רשת
ד' בכסלו

## חגים ומועדים
* פורים שני בקהילה היהודית בטבריה
* החתם סופר כותב שיום זה הוא יום שמחה, לפי ביאורו שא' בכסלו שקול כנגד יום כיפור, ולפיכך יום זה מכוון כנגד חג הסוכות ולכן יש לתת צדקה ביום זה.

## אירועים היסטוריים
*  – בעקבות השאלה האם יש להמשיך לצום בתשעה באב לאחר התחלת בניין בית המקדש השני, מתנבא זכריה הנביא כי העיקר אינו הצום אלא תיקון החטאים שהביאו לחורבן, אך מוסיף כי לעתיד לבוא יהפכו הצומות לימי שמחה.
* ה'תק"ג – הסרת המצור שהטיל על טבריה סולימאן אל-עדאם ואלי דמשק. לזכר המאורע קבעו יהודי טבריה פורים שני.
* ה'תשס"ו – 5 הרוגים ו-54 פצועים בפיגוע התאבדות שביצע מחבל מתאבד בקניון השרון שבנתניה

## נולדו
* ה'תש"ו – זבולון אורלב, חבר הכנסת
* ה'תשי"ג – עודד בן עמי, עיתונאי ישראלי. דובר צה"ל לשעבר
* ה'תשט"ו – ג'ואל כהן, במאי, מפיק ותסריטאי אמריקאי
* ה'תשל"א – רון שחר, דוגמן ומנחה טלוויזיה ישראלי

[שמאל|ממוזער|150px|[חביבה רייק]]

## נפטרו
* ה'תקע"א – רבי יוסף מייא, אב"ד ומרא דאתרא בברסלאו, ומדפיס עברי. (נולד בה' בטבת ה'תקכ"ה)
* ה'תרל"ח – רבי יעקב דוד קאליש, מייסד חסידות אמשינוב (נולד ב-ה'תק"ע)
* ה'ת"ש – הרב נחום ווידנפלד, רב בדומברובה שבגליציה ומחבר שו"ת "חזון נחום" (נולד ב-ה'תרל"ה)
* ה'תש"ה – חביבה רייק, פרטיזנית יהודייה, מצנחני היישוב, אשר הוצאה להורג על ידי הגרמנים (נולדה ב-ה'תרע"ד)
* ה'תשל"ו – ד"ר אברהם יעקב ברור, רב, גאוגרף והיסטוריון ישראלי (נולד ב-ה'תרמ"ד)
* ה'תשנ"ה – הרב רפאל כדיר צבאן, זקן רבני תוניס, רב העיר נתיבות וחבר מועצת הרבנות הראשית (נולד ב-ה'תר"ע)
* ה'תשע"ט – סא"ל מחמוד ח'יר א-דין, נהרג במהלך מבצע סודי בח'אן יונס

----

* ג' בכסלו – ה' בכסלו
* כסלו

## הערות שוליים

ג04
י04
צ'בוקסרי

**צ'בוקסרי** (ברוסית: **Чебоксары**, בצ'ובשית: **Шупашкар**) היא עיר ברוסיה, בירת רפובליקת צ'ובשיה, השוכנת לגדתו המזרחית של נהר הוולגה, בין ניז'ני נובגורוד וקאזאן. אוכלוסייתה מונה 497,061 תושבים (נכון לשנת 2025).

## היסטוריה
צ'בוקסרי נזכרת לראשונה בשנת 1469, כתחנה בדרך שעשו החיילים הרוסים ממוסקבה לקאזאן. על פי ממצאים ארכאולוגיים התקיים במקום ישוב לפני תאריך זה אשר השתייך לחאנות קאזאן. בעיר התגוררו צ'ובשים וטטרים, והשם המקובל ברוסית לעיר בא משמה בטטרית מאותה תקופה.

ב-1551 הפכה צ'ובשיה לחלק מרוסיה. ב-1555 בנו הרוסים במקום מבצר והושיבו בו אוכלוסייה ממוצא רוסי. במאה ה-16 ותחילת המאה ה-17 נבנו בעיר קתדרלת ודנסקי וכנסיות חשובות נוספות. בסוף המאה ה-17 נחשבה העיר כמרכז מסחר חשוב על הוולגה. ב-1781 קיבלה מעמד של עיר בגוברניה של קאזאן.

בתחילת המאה ה-20 היו בעיר 5,100 תושבים. ב-24 ביוני 1920 הפכה לבירת המחוז הצ'ובשי האוטונומי, וב-21 באפריל 1925 הוכרזה כבירת הרפובליקה הצ'ובשית האוטונומית. מ-1929 עד 1936 הייתה חלק ממחוז ניז'גורודסקי. ב-1990 הפכה לבירת רפובליקת צ'ובשיה, כחלק מרוסיה העצמאית, ובעיר התקבלה החוקה החדשה של הרפובליקה.

## אוכלוסייה
חלוקת האוכלוסיה לפי קבוצות אתניות (לפי מרשם האוכלוסין ברוסיה שנערך בשנת 2020)

## קישורים חיצוניים

* 
* 

ממוזער|מרכז|700px|המפרץ המלאכותי של צ'בוקסרי

קטגוריה:רוסיה: ערים
קטגוריה:ערי בירה של יחידות מנהליות
קטגוריה:רפובליקות של רוסיה: ערי בירה
קטגוריה:צ'ובשיה
קטגוריה:יישובים שהוקמו במאה ה-15
קטגוריה:ערי נמל על הוולגה
ווקמן

שמאל|ממוזער|250px|מכשירים שונים של חברת סוני שסומנו תחת המותג "ווקמן"
**ווקמן** (באנגלית: **Walkman**; מסוגנן: **WALKMAN**) הוא מותג וסימן מסחרי רשום של חברת "סוני", לנגן קטן נייד וקומפקטי שווק לראשונה ב-1 ביולי 1979. "סוני" השתמשה בשם זה למכשירים ניידים שונים: נגנים לקלטות שמע, מקלטי רדיו וטלוויזיה זעירים, נגני תקליטורים, מינידיסק ועוד. המילה הפכה לשם גנרי לנגנים של קלטות ותקליטורי שמע.

## היסטוריה
שמאל|ממוזער|250px|ווקמן משנת 1998
ממוזער|Walkman II
ממוזער|חלקיו הפנימיים של Walkman II

בשלהי שנות ה-70, ניסתה קבוצת מהנדסים מטעם חברת "סוני" לייצר נגן קלטות שמע סטריאופוני, נייד וקומפקטי, אשר יכלול מערכת הקלטה ושמע. כצעד ראשון, הם החליטו לייצר נגן קטן וקליל ללא מערכת הקלטה, בלא יודעין, שבאותה העת קבוצת מהנדסים מאותה חברה החלה לעבוד על שיפור האוזניות, כלומר על מערכת השמע. ב-1979, חוברו שתי ההמצאות ליצירת המכשיר החדש.

טרם הפצתו המסחרית של המכשיר הנייד החדש, הוא הספיק לקבל מספר כינויים שונים: סוכנים אנגלים כינו אותו "הנוסע הסמוי", בעוד שהאמריקאים בחרו להגדירו "צליל סובב", ואילו האוסטרלים אפיינו אותו כ-"סגנון חופשי". בשנת 1986 התקבלה הצעתו של אקיו מוריטה, יו"ר חברת "סוני", לשם מכשיר שנקרא "ווקמן", ואף נכנסה כערך למילון אוקספורד.

בשנות ה-90 תפס השימוש בווקמן תאוצה, במיוחד בקרב הנוער, אשר האזינו לו בזמנם הפנוי, בנסיעות ואפילו בזמן פעילות ספורטיבית.

בשנות ה-2000 החלה ירידה בשימוש במכשיר ובשימוש בשם הגנרי זאת בעקבות הפסקת השימוש בקלטות, מעבר להאזנה לנגני-תקליטורים שונים ואחר כך המצאת נגנים ניידים וקומפקטיים המשתמשים בכרטיסי זיכרון כמו נגן MP3 או iPod.

לווקמן שונה הלוגו לאחר מכן ל-w מסוגננת. הווקמן הוא גם מותג סלולרי של חברת סוני אריקסון ומאפיין את הטלפונים הסלולריים שלהם, שבהם השמעת המוזיקה היא התכונה הכי משופרת. ה-w800 הוא הטלפון הסלולרי הראשון שסומן בלוגו של ווקמן.

## ראו גם
* דיסקמן
* נגן MP3
* iPod

## קישורים חיצוניים

* 
* 
* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מערכות שמע
קטגוריה:מכשירים שהושקו ב-1979
קטגוריה:מוצרי חברת סוני
קטגוריה:מותגים
קטגוריה:טכנולוגיות מיושנות